Boereplan 'n deurbraak met toediening van kalk | Landbou
Die veelsydige AiO-werktuig, waarmee kalk of verkorrelde kalk op die regte diepte ingewerk word. Dit kan suurgrond vinniger norma­liseer as met tradisionele metodes. Kalk en fosfaat beweeg nie vanself in die grond nie en moet dus dieper ingewerk word om wortelontwikkeling te verbeter. FOTO: CHARL VAN ROOYEN
Sy bekendste ontwerp was 'n ry-onafhanklike mielieplukkerkop waarmee hy saam met die ry, reg oor die ry en skuins oor die ry kon mielies oes danksy aangepaste awegaars. Die Duitse werktuigvervaardiger Claas het later die patentlisensie daarvoor gekoop. Van der Merwe het 'n stroperkop vir Claas gebou en in die proses is die wêreldrekord nie-amptelik tot 104 ton mielies per uur verhoog.
Sy grootste deurbraak is 'n werktuig waarmee kalk of verkorrelde kalk op die regte diepte ingewerk word, waar dit suur grond vinniger kan normaliseer as met die gewone uitstrooimetode. Hy noem dit All in One (AiO) omdat dit verskillende take kan verrig. Die goedkoopste metode om kalk, gips, kunsmis of organiese produkte toe te dien, is deur dit met 'n presisiestrooier oor die land uit te strooi.
Dan lê dit egter op die grond en moet op 'n manier in die grond ingewerk word. Van der Merwe se werktuig het tande wat die grond diep losbreek. In elke tand is gate op verskillende hoogtes vir die vasbout van twee regopstaande vlerkskare aan weerskante en op die verlangde werkdiepte.